Operae precium ducimus, si summam eius humilitatem sub
compendio tangamus. Superna namque fauente clementia,
crescente cum omni bono in suo coenobio monachorum
caterua, coepit anxio corde pensare, quid melius
foret, quidue salubrius mercedis cumulo obueniret,
si plebi dominando preesset, aut subiectus aliis oboe-
diendo, sub obtentu religionis proficeret. Fuit tandem
consilii, melius esse sub uinculo mortificationis se
subdere, quam aliis imperando dominari. Denique
huius religionis gratia capessende, duobus secum co-
mitantibus fratribus, densissimas noctis tenebras, captans
aufugit. Hinc iterum in insulam marinam que Lirinum
nuncupatur, monasterium petiit, ubi tunc temporis,
et nunc usque districtio regularis, et patrum sanctorum
instituta, inuiolata perdurant. Ubi cum fuisset ex-
ceptus, humilitatis causa, sui reticuit propositi dig-
nitatem. Cumque ibidem anno et sex fere mensibus delites-
cens, per uniuersam patriam quereretur, a quodam tan-
dem uisus est, qui de Gallie partibus commearat. A quo

